section_heading: 5. rujan
paragraph_text: Prema bugarskom planu, brigada pod zapovjedništvom pukovnika Haralambija Kmetova napala je utvrde 5 i 6, koje je branila rumunjska 79. pješačka pukovnija. Devetnaesta šumenska pukovnija, podijeljena je u dvije skupine i uz podršku 48. pukovnije, pripremila se za spuštanje kosinom izravno okrenutom prema rumunjskim utvrdama ispred sela Daidar. Čim je pješaštvo počelo napredovati, naišlo je na snažnu vatru potpomognutu preživjelim rumunjskim tvrđavskim topovima manjeg kalibra. Bugarsko poljsko i teško topništvo, još uvijek koncentrirano na rumunjske bitnice iza obrambene crte, nije pružalo izravnu potporu. Potpomognuta vatrom iz strojnica, brigada je do 10,30 sati uspjela doći do prvih prepreka ispred glavne obrambene crte, a pješaštvo je projurilo njima i bodljikavom žicom kroz prolaze koje su pod jakom vatrom napravila inženjerija. Pola sata kasnije, 1. bojna 19. pukovnije i dio 3. bojne 48. pukovnije, koji su bili dio desne skupine brigade, zauzeli su utvrdu 6 i rovove istočno od nje. Lijevu skupinu privremeno je zadržala rumunjska vatra, ali je ista do 12,30 sati istjerala Rumunje iz rovova i ostvarila kontrolu nad glavnom obrambenom linijom u tom dijelu sektora. Nakon pada utvrda 5 i 6 Bugari su slijedili branitelje koji su se povlačili do 16,00 sati, napredujući dva kilometra sjevernije od glavne obrambene crte. Brigada pukovnika Kmetova zarobila je 250 vojnika, 4 teške bitnice, šest topovskih topova kalibra 53 mm i mnogo pušaka. Njezino je topništvo ispalilo 2.606 granata. I rumunjski i bugarski pješački gubici bili su veliki pri čemu je 19. šumenska pukovnija imala je gubitke od 1.652 vojnika.